Агата Кристи

Агата Мэри Кларисса Кристи (англи. Agatha Mary Clarissa, Lady Mallowan, төрсөн овог Миллер (Miller); 1890 оны 9 сарын 15-нд Английн далайн эрэг дахь өмнө зүгийн Торки хотод төрсөн -1976 оны 1 сарын 12-нд Английн Уоллингфорд хотод нас барсан)- Британийн уран зохиолч. Дэлхийд детектив зохиолч гэдгээрээ алдартай.

Анхны нөхрийн овгоороо Агата Кристи (англи. Agatha Christie) олны дунд алдаршсан.

 Намтар 
Агата Кристи нь 15 (1905 он) нас хүртлээ албан сургалтад суралцаагүй юм. Тэр өөрийгөө зохиолч болно гэж бодож байгаагүй гэдэг байсан ч 11 насандаа Лондон хотын сонинд тэсрэлт болсон шүлгээ хэвлүүлж байжээ. Эх нь томуугаар өвдсөн үед нь түүнийг ярих дуртай түүхээ бичихийг зөвлөснөөр зохиол бүтээл бичих сонирхлыг өдөөж өгсөн гэдэг. Өсвөр насандаа байхдаа "Яруу найргийн тойм" сэтгүүлд хэд хэдэн шүлэг хэвлүүлж, хэд хэдэн богино өгүүллэг бичсэн байв. 

Агата Кристи гэр бүлийнхээ найз нөхөд, танилын хүрээний цэргийн ноёд, ноёд, хатагтай нар, бэлэвсэн эмэгтэйчүүд, эмч нараас сэдэвлэн өөрийн мэдэж харсан ертөнцийн тухай бичдэг байв. Тэр төрөлхийн ажиглагч байсан бөгөөд хотынхоо улс төр, орон нутгийн өрсөлдөөн, гэр бүлийн атаархал зэргийг дүрсэлсэн нь ихэвчлэн үнэн зөв байдаг байжээ.

 Уран бүтээл 
Агата Кристи нь 60 гаруй детектив роман, (Мэри Уэстмакотт буюу Вестмакотт нууц нэрээр) 6 сэтгэл зүйн роман, 19 өгүүллэгийн боть хэвлүүлжээ. Лондон хотын театрт түүний 16 жүжгийг тавьж байжээ. 

Агата Кристигийн номнууд 4 тэрбум гаруй тоогоор хэвлэгдэж 100 гаруй хэл рүү орчуулагдсан ажээ. 

Түүний хэвлэгдээгүй "Агата Кристигийн нууц дэвтрүүд" буюу "Agatha Christie’s Secret Notebooks" гэж бий. Түүний нууц тэмдэглэл бүхий дэвтрүүдээс өдгөө 73 хуудас нь үлджээ.  

 Алдартай бүтээлүүдээс 

 Нил мөрөн дээрх үхэл
 Номын сангаас олдсон цогцос
 Наран доорх Тийрэн
 Паддингтоны 4:50-ийн галт тэрэг
 Цагаан толгойн үсгийн дагуух аллага
 Таван торой

 Цахим холбоос 

 Албан ёсны вэбсайт





Ангилал:Зохиогч
Ангилал:Англи хэлээрх утга зохиол
Ангилал:20-р зууны утга зохиол
Ангилал:Английн зохиолч
Ангилал:1890 онд төрсөн
Ангилал:1976 онд өнгөрсөн